ውድ\_\_\_\_\_\_\_\_\_\_

ትምህርት ቤቶች ለማንኛውም ሰው መልካም የመማሪያ ስፍራዎች ናቸው። በትምህርት ቤት ውስጥ ሁሉም ሰው የደህንነት ሰሜት እና ጤናማ የመማሪያ አካባቢ የማግኘት መብት አለው። ትምህርት ቤቶችም የስራ ቦታዎች ናቸው እንዲሁም ትምህርት ቤት ውስጥ የሚሰሩ ሰራተኞች ከስጋት ወይም ከዛቻ ነጻ በሆነ አካባቢ መስራት ይገባቸዋል።

በ2022 ከተርም 3 ጀምሮ፣ የትምህርት ቤቱን ማህበረሰብ ደህንነት ለመጠበቅ ሲባል የሚጣል መመሪያ መርሃግብር (መርሃግብር) በሁሉም የቪክቶሪያ ትምህርት ቤቶች ውስጥ ተግባራዊ ይሆናል። ይህ መርሃግብር ርእሰ መምህራን እና ሌሎች የተፈቀደላቸው ሰዎች አንዳንድ ወላጆች፣ ተንከባካቢዎች ወይም ሌሎች አዋቂዎች ጎጂ፣ አዋራጅ (አንቋሻሽ) ወይም አስጊ የሆኑ ነገሮችን በትምህርት ቤቱ ሰራተኞች፣ ተማሪዎች ወይም ሌሎች የትምህርት ቤቱ ማህበረሰብ አካላት ላይ የሚያደርሱ ከሆነ እና እነዚህ ባህሪያትን ለማስቆም እንዲረዳ ገደቦችን የሚያስቀምጥ በቦታው ላይ የሚጣል ወይንም ቀጣይነት ያለው የትምህርት ቤቱን ማህበረሰብ ደህንነት ለመጠበቅ የሚረዳ መመሪያ ሊጥሉ ይችላሉ። ስለ መርሃግብሩ ተጨማሪ መረጃ ለማግኘት [እዚህ](https://www.vic.gov.au/school-community-safety-orders) ላይ ጠቅ ያድርጉ፣ የመርሃግብሩን አጠቃላይ እይታ የሚያቀርብ አጭር ቪዲዮ [እዚህ](https://vimeo.com/723185699/0195aac2e2) ላይ በተጨማሪ ይገኛል።

ይህ መርሃግብር መመሪያው የተጣለባቸው ሰዎች እና ልጃቸው ላይ ሊደርሱ የሚችሉ አሉታዊ ተጽእኖዎችን ለመቀነስ የሚያስችሉ ነገሮችን አካቷል። ለምሳሌ፣ ቀጣይነት ያለው የትምህርት ቤቱን ማህበረሰብ ደህንነት ለመጠበቅ የሚረዳ መመሪያ ከመጣሉ በፊት የተፈቀደላቸው ሰው ይህንን መመሪያ ለመስጠት ማሰባቸውን ካስታወቁ በኋላ መመሪያው የሚጣልበት ሰው የሚሰጠውን ምላሽ እና መመሪያው በልጁ ላይ ሊያሳድር የሚችለውን ተጽእኖ ግምት ውስጥ የግዴታ ማስገባት አለባቸው። መመሪያዎቹ እንደ መጨረሻ አማራጭ የሚጣሉ ሲሆን የታየውን ባህሪ ለመቅረፍ የሚረዳ እና በጣም በትንሹ ገዳቢ የሚሆን ከሆነ ብቻ ነው። ይህ መመሪያ ለተጣለባቸው ወላጆች፣ ተንከባካቢዎች እና ሌሎች አዋቂዎች መብታቸውን ለማስከበር የሚረዱ በመርሃግብሩ ውስጥ ስለተካተቱ ጥበቃዎች (የይግባኝ መብቶች መረጃን ጨምሮ) ተጨማሪ ለማንበብ ከፈለጉ [የመምሪያውን ድረ ገጽ](https://www.vic.gov.au/school-community-safety-orders)  ይጎብኙ።

በትምህርት ቤቱ ውስጥ ያሉ ሁሉም ሰዎች፣ በተለይ ሰራተኞች እና ወላጆች/አሳዳጊዎች፣ ትምህርት ቤቱን ለመማር እና ለስራ የተሻለ ቦታ በማድረግ ረገድ ከፍተኛ ሚና ይጫወታሉ። [በትምህርት ቤት ማህበረሰብ ውስጥ ያሉ የአክብሮት ባህሪ ፖሊሲ](https://www.education.vic.gov.au/Pages/Respectful-Behaviours-within-the-School-Community-Policy.aspx) የወላጆችን፣ ተንከባካቢዎችን እና የትምህርት ቤቱን ሰራተኞችን ለመማር የሚረዳ መልካም ሁኔታ ለመፍጠር ያላቸውን የጋራ ሚና ይዘረዝራል።

የጋራ አላማችን የልጅዎን ትምህርት መደገፍ ነው። ይህንን ለማሳካት ይረዳን ዘንድ የሚሰጡዋቸውን አስተያየቶች እና ቅሬታዎች ገንቢ እና ችግር ቀራፊዎች እንዲያደርጓቸው እንጠይቃለን። ወላጆች ማንኛውንም ቅሬታ ሲያቀርቡ የትምህርት ቤቱን ፖሊሲ ወይም ሂደት ወይም ገንቢ እና ችግር ቀራፊ አስተያየት ማቅርብ ከፈለጉ [የመምሪያውን የቅሬታ ማቅረቢያ ፖሊሲ](https://www2.education.vic.gov.au/pal/complaints/policy) እንዲከተሉ ማስታወስ እንወዳለን።

[በትምህርት ቤት ማህበረሰብ ውስጥ ያሉ የአክብሮት ባህሪ ፖሊሲ](https://www.education.vic.gov.au/Pages/Respectful-Behaviours-within-the-School-Community-Policy.aspx) እና በትምህርት ቤቱ ማህበረሰብ ውስጥ መልካም የሆነ ግንኙነት ለመገንባት የሚረዱ ሌሎች ግብአቶችን ማግኘት ከፈለጉ [እዚህ](https://www.vic.gov.au/building-positive-relationship-your-childs-school) ማግኘት ይችላሉ።

[insert Principal’s name and contact details].